Palupera vald
Palupera vald oli vald Valga maakonna põhjaosas. 2017. aastal jagunesid Palupera valla maad Eesti omavalitsuste haldusreformi käigus Otepää ja Elva valla vahel. Lõunas ja läänes piirnes Valga maakonna valdadega. Lõunas oli selleks Otepää vald ja läänes Puka vald. Palupera vallast põhja poole jäid Tartumaa Rõngu, Nõo ja Kambja vald. Itta jäi Põlvamaa Valgjärve vald. Palupera valla sõprusvald oli Vihti vald Soomes. Palupera valla viimane vallavanem oli Terje Korss.